open-index/open-wikipedia-markdown huggingface dataset:
Hafni

**Hafni** ni elementi na metali ya mpito yenye namba atomia 72 katika mfumo radidia. Jina latokana na "Hafnia" jina la Kilatini la mji wa Kopenhagen ilipogunduliwa mara ya kwanza.
 
## Kutokea 
Hafni hutokea ndani ya mitapo ya zirkoni tu. Uzalishaji wote duniani hauzidi tani 100 kwa mwaka. Hivyo bei yake ni juu.

Haitokeo katika mwili wa kibinadamu na hakuna habari ya kwamba ni sumu ndani yake.

## Tabia 
Rangi ni nyeupe-kijivu ikisafishwa. Haimenyuki kirahisi haivyo inatafutwa kwa aloi ambako kiasi kidogo chake huongeza uimara. 

Hafni ina pia uwezo mkubwa wa kufyonza neutroni hivyo hutumiwa kwa nondo za kuendesha tanuri nyuklia. 

Ikiwaka inatoa mwanga kali hivyo kuna matumizi katika mmweko wa picha.

file:Hf-crystal bar.jpg|Hafni tupu kando la sarafu

Jamii:Elementi
Jamii:Metali
Khamis Mussa

**Khamis Mussa** au **Ndende** (amezaliwa 1 Desemba 1981) ni mwigizaji wa filamu, tamthilia na mwimbaji wa muziki wa Bongo Flava kutoka nchini Tanzania.

## Filamu na tamthilia alizoigiza
### Tamthilia
* Valentine Day
* Rangi ya Chungwa
* Uwa Jekundu
* Jumba la Dhahabu

### Filamu
* Dar es Salaam
* Dear Doctor
* House Girl
* Girl Friend

Jamii:Waliozaliwa 1981
Jamii:Watu walio hai
Jamii:Waigizaji filamu wa Tanzania
Marcela Pezet

**Marcela Pezet** (amezaliwa 23 Aprili 1973) ni mwigizaji wa filamu na tamthilia kutoka nchini Mexiko. 

Pezet aliwahi kuwa mmoja kati ya wasanii maarufu sana katika miaka ya 2000, baada ya kucheza tamthilia ya La Revancha (2000) humo alitumia jina la Isabela Ruiz, ambaye pia aliigiza kuwa kama ndugu wa Soledad Ruiz, au kama weingi wanavyomjua kwa kumwita Danna Garcia.

## Tamthilia alizoigiza
* Te Amaré en Silencio» - 2003, USA
* La Revancha» - 2000, USA-Venezuela
* Marea Brava» - 1999, Mexico

## Viungo vya nje
* Marcela Pezet katika Geocities 

Jamii:Waigizaji filamu wa Mexiko
Jamii:Waliozaliwa 1973
Jamii:Telenovelas
Jamii:Tamthilia
Jamii:Watu walio hai
Sean Connery

**Sir Thomas Sean Connery** (25 Agosti 1930 - 31 Oktoba 2020; pia inasemekana kazaliwa 1922) alikuwa mwigizaji na mtayarishaji wa filamu kutoka nchini Uskoti, ambaye huenda akawa anafahamika kama mwigizaji wa kwanza kuigiza katika mfululizo wa filamu za James Bond, aliyecheza katika filamu sita. Mnamo mwaka wa 1987 ameshinda tuzo ya Oscar kama mwigizaji msaidizi kutoka katika filamu ya The Untouchables. Mwaka wa 2000 amepewa cheo cha "Sir" cha Uingereza.

## Filamu alizoigiza 
## Marejeo 
# http://news.bbc.co.uk/1/hi/entertainment/4799550.stm
# http://www.filmreference.com/film/58/Sean-Connery.html
# http://heritage.scotsman.com/greatscots.cfm?id=2275262005

## Viungo vya nje 
* Official website
* 
* 
* 
* BBC: Sean Connery Biography (1999)
* 
* Profile @ Turner Classic Movies
* Unofficial Sir Sean Connery fansite in Russia

Jamii:Waliozaliwa 1930
Jamii:Waliofariki 2020
Jamii:Waigizaji filamu wa Uskoti
Jamii:Watu waliopewa cheo cha "Sir"
Tantali

**Tantali** ni elementi haba na metali ya mpito yenye namba atomia **73** katika mfumo radidia. Hutokea ndani ya mitapo ya tantaliti.

## Tabia 
Tantali ni metali ngumu yenye rangi ya buluu-kijivu. Tabia zake zafanana sana na Niobi. Tantali tupu inayokaa hewani inapata ganda la oksidi lenye rangi ya kijivu-buluu. 

Metali haimenyuki haraka. Chini ya sentigredi 150 haiathiriwi sana hata na asidi. Kiwango cha kuyeyuka cha 3017&nbsp;°C ni kati ya viwango vya juu kabisa kati ya metali zota pamoja na wolframi na reni.

## Matumizi 
Tantali inafaa kwa vyombo vya pekee visivyotakiwa kuwa na kutu au mmenmenyuko kabisa jinsi ilivyo na vyombo vya upasuaji katika tiba lakini pia kwa vipuri vya injini zinazotakiwa kuwa imara kabisa. Matumizi haya yana mipaka yake katika upatikanaji wa tantali na bei yake ya juu.

Sehemu kubwa hutumiwa katika kondensa na resista kwa ajili ya kompyuta na mitambo mingine kwa sababu hapa kiasi kidogo sana kianatosha tayari.

Jamii:Metali adimu
Jamii:Elementi
Jamii:Metali
Merrie Melodies

thumb|right|Jina la kufungulia kipindi cha Merrie Melodies.
**Merrie Melodies** ni jina la kutaja aina ya mfululizo wa vikatuni vilivyokuwa vinasambazwa na Warner Bros. Pictures kati ya mwaka 1931 na 1969. Hapo awali mfululizo huo wa vikatuni ulikuwa unataarishwa na Leon Schlesinger Productions mpaka mwaka 1944, ambapo Schlesinger aliuza studio kwa Warners. Mnunuzi mpya alibadilisha jina na kuita Warner Bros. Cartoons, Inc. Waliendelea kutayarisha mifululizo mingine ya vikatuni hadi mnamo mwaka 1969.
## Ona pia 
* Tom na Jerry
## Viungo vya nje 
*Merrie Melodies kwenye "The Big Cartoon Database" 

Merrie Melodies

Jamii:Katuni
Jamii:Looney Tunes
William Hanna

**William Denby** "**Bill**" **Hanna** (14 Julai 1910 – 22 Machi 2001) alikuwa mwundaji wa vikatuni, mwongozaji, mtaarishaji, na mwanzilishi-mshiriki, pamoja na Joseph Barbera, wa Hanna-Barbera studio kutoka nchini Marekani. Studio ya Hanna-Barbera imetaarisha katuni nyingi tu maarufu, ikiwemo ile ya *The Huckleberry Hound Show*, *The Flintstones*, *The Jetsons*, ''Scooby-Doo vile vile muziki wa filamu, Charlotte's Web.

## Ona pia
* Tom na Jerry
* Merrie Melodies

## Viungo vya nje
* 
* William Hanna profile from Tom and Jerry Online
Reni

**Reni** (kutoka jina la Kilatini "Rhenus" la mto Rhine) ni metali nzito na haba sana. Kikemia ni elementi ya mpito yenye kifupi cha **Re** na namba atomia **75** katika mfumo radidia.
 
## Tabia 
Reni ni metali ngumu na nzito. Hutokea katika mitapo ya molibdeni. Baada ya kuisafisha rangi yake ni kifedha-nyeupe. Kati ya elementi zote zisizo nururifu ni elementi haba sana. 

## Matumizi 
Kutokana na uhaba hakuna matumizi mengi. Inachanganywa hasa ndani ya aloi mbalimbali hasa na nikeli inapoongeza uimara kwa mfano ndani ya injini za ndege.

Jamii:Elementi
Jamii:Metali
Jumuiya ya Nchi za Kiarabu

thumbnail|right|Nchi za Kiarabu
thumbnail|350px|Wanachama za Jumuiya ya Nchi za Kiarabu**Kijani nyeusi:** wakazi wengi hutumia Kiarabu**Kijani nyeupe:** maeneo ya nchi wanachama ambako wenyeji hawatumii Kiarabu kama lugha ya kwanza**kijani milia:**wasemaji wa Kiarabu ni wachache; katika Jibuti, Somalia na Komori si lugha rasmi ya serikali

**Jumuiya ya Nchi za Kiarabu** ni ushirikiano wa nchi za Afrika ya Kaskazini na Asia ya Magharibi. Ilianzishwa na nchi zinazokaliwa hasa na Waarabu. Imepokea pia nchi kama Komori zisizotumia Kiarabu kama lugha rasmi.

Nchi wanachama ni (pamoja na tarehe ya kujiunga):

### Nchi zilizoanzisha jumuiya 
* Misri - 22 Machi 1945
* Irak - 22 Machi 1945
* Jordani - 22 Machi 1945
* Lebanoni - 22 Machi 1945
* Saudia - 22 Machi 1945
* Syria - 22 Machi 1945
* Yemen - 22 Machi 1945

### Nchi zilizojiunga baadaye 
* Libya - 28 Machi 1953
* Sudani - 19 Januari 1956
* Moroko - 1 Oktoba 1958
* Tunisia - 1 Oktoba 1958
* Kuwait - 20 Julai 1961
* Algeria - 16 Agosti 1962
* Falme za Kiarabu - 12 Juni 1971
* Bahrain - 11 Septemba 1971
* Katar - 11 Septemba 1971
* Oman - 29 Septemba 1971
* Mauritania - 26 Novemba 1973
* Somalia - 14 Februari 1974
* Palestina – Imechukua nafasi ya PLO tangu 9 Septemba 1976
* Djibouti - 9 Aprili 1977
* Komori - 20 Novemba 1993

Jamii:Mashariki ya Kati
Jamii:Siasa
Jamii:Mashirika ya kimataifa
Earl Sutherland

left|80px

**Earl Wilbur Sutherland, Jr.** (19 Novemba 1915 – 9 Machi 1974) alikuwa mwanafiziolojia kutoka nchi ya Marekani. Hasa alichunguza umetaboli wa wanyama. Mwaka wa 1971 alikuwa mshindi wa **Tuzo ya Nobel ya Tiba**.

Jamii:Waliozaliwa 1915
Jamii:Waliofariki 1974
Jamii:Wanasayansi wa Marekani
Jamii:Tuzo ya Nobel ya Tiba
Gerald Edelman

left|80px

**Gerald Maurice Edelman** (amezaliwa 1 Julai 1929) ni daktari kutoka nchi ya Marekani. Hasa alichunguza kingamwili mbalimbali. Mwaka wa 1972, pamoja na Rodney Porter alikuwa mshindi wa **Tuzo ya Nobel ya Tiba**.

Jamii:Waliozaliwa 1929
Jamii:Wanasayansi wa Marekani
Jamii:Tuzo ya Nobel ya Tiba
Rodney Porter

thumbnail|right|280px|Mwanakemia Rodney Porter
left|80px

**Rodney Robert Porter** (8 Oktoba 1917 – 6 Septemba 1985) alikuwa mwanakemia kutoka nchi ya Uingereza. Hasa alichunguza mifumo ya kingamwili mbalimbali. Mwaka wa 1972, pamoja na Gerald Edelman alikuwa mshindi wa **Tuzo ya Nobel ya Tiba**.

Jamii:Waliozaliwa 1917
Jamii:Waliofariki 1985
Jamii:Wanasayansi wa Uingereza
Jamii:Tuzo ya Nobel ya Tiba
KwaZulu

**KwaZulu** ilikuwa bantustan katika Afrika Kusini wakati wa siasa ya apartheid (ubaguzi wa rangi wa kisheria). Iliundwa na serikali ya Afrika Kusini kama eneo kwa ajili ya Wazulu.

Mji mkuu ulikuwa mwanzoni Nongoma na tangu 1980 Ulundi.

Kiongozi wa KwaZulu hadi kufutwa kwa eneo mwaka 1994 alikuwa chifu Mangosuthu Buthelezi aliyeongoza chama cha Inkatha Freedom Party. 

Buthelezi alikataa kukubali hali ya kujitawala kwa KwaZulu kama mabantustan mengine yaliyotangazwa kuwa nchi za pekee nje ya Afrika Kusini hata kama uhuru huu ulikuwepo tangazo tu lisilokubaliwa na jumuiya ya kimataifa. Hata hivyo mwaka 1977 KwaZulu ilipata kiwango cha kujitawala kama eneo chini ya Afrika Kusini.  

Bantustan ilifutwa mwaka 1994 na kuunganishwa na jimbo la awali la Natal kuwa jimbo jipya la KwaZulu-Natal.
Benedict Kiroya Losurutia

**Benedict Kiroya Losurutia** (10 Oktoba 1948 &ndash; 16 Desemba 2007) alikuwa Mbunge wa Wilaya ya Kiteto katika mkoa wa Manyara, Tanzania.
Shirika la Bidhaa Pepe Huru

**Free Software Foundation** (FSF) ni Shirika Lisilo la Kiserikali. Lilianzishwa mnamo tar. 4 Oktoba ya mwaka wa 1985 na Richard Stallman kwa lengo la kusaidia harakati za bidhaa pepe huru ("huru" na "uhuru zaidi"), ususani ilikuwa kwa ajili ya mradi wa GNU.

## Viungo vya Nje 
* Tovuti ya Free Software Foundation

Jamii:Mashirika ya Marekani
Tali

**Tali** ni elementi. Namba atomia yake ni 81 kwenye mfumo radidia na uzani atomia ni 204.3833. Jina limepatikana kutoka kwa Kigiriki θαλλος *thallos* „chipuko bichi“ au „chipuko chenye rangi ya kijani" kutokana na rangi ya kijani ya moto kama tali imo.

## Tabia 
Ni metali laini sana kama metali ya risasi tena sumu sana yenye rangi ya kijivu. 
Hupatikana hasa katika ardhi mbalimbali pamoja na kali (potasiamu). 

## Matumizi 
Tali iliwahi kutumiwa kama sumu ya panya lakini imeshapigwa marufuku katika nchi nyingi kwa sababu ni hatari mno kwa binadamu.

Ina matumizi katika vyoo vya pekee na kama kiungo katika vipitisho vya umeme.

Jamii:Elementi
Jamii:Metali
Copernici

**Copernici** (kwa Kilatini: *Copernicum, zamani Ununubium)* ni elementi sintetiki yenye namba atomia **112** kwenye mfumo radidia, uzani atomia ni takriban 277. Alama yake mpya ni **Cn** (zamani **Uub**). Si rahisi kutaja tabia zake kwa sababu imetengenezwa mara nne tu katika maabara kama atomi moja-moja.

## Jina 
Jina lilitolewa kwa heshima ya mwanaastronomia Nikolaus Kopenikus (kwa Kilatini Copernicus). Jina la awali lilitokana na maneno ya Kilatini kwa "1" (unum) na kwa "2" (bi). Un-un-bi yamaanisha hivyo moja-moja-mbili yaani namba atomia ya elementi. Ununbi lilikuwa jina la muda kabla ya wataaalamu hukubaliana. 

## Ufumbuzi 
Elementi hiyo iliwahi kutabiriwa na wanasayansi kuwa inaweza kupatikana. Ilitengenezwa mara ya kwanza mwaka 1996 na wanasayansi wa taasisi ya utafiti wa kinyuklia huko Darmstadt (Ujerumani) kwa kufyatulia viini vya atomi za zinki katika risasi. 

## Matumizi 
Kama elementi zote za sintetiki, hiyo pia haina matumizi bado: zatengenezwa tu kwa kusudi la utafiti. Duniani hazipatikani kiasili tena. Kuna uwezekano wa kwamba ziliwahi kupatikana zamani ila tu, kutokana na maisha mafupi ya atomi zake, zimeshapotea muda mrefu.

## Viungo vya Nje 
* WebElements.com - Ununbium
* Apsidium - Ununbium 
* Indication for a gaseous element 112 

Jamii:Elementi sintetiki
Jamii:Metali
Ununsepti

**Ununsepti** ni elementi ya kikemia ambayo imetabiriwa na wanayasansi kuwa inapatikana lakini haikugunduliwa bado.

Kama inatambuliwa itakuwa ni elementi sintetiki yenye namba atomia **117** na uzani atomia hukadiriwa kuwa takriban 291.

Ununsepti ni jina la muda tu itabadilishwa mara imepatikana na kukubaliwa na umma wa wataalamu wa sayansi.

## Viungo vya Nje 
Jamii:Halkojeni
Jamii:Elementi
Jamii:Elementi sintetiki
Jamii:Mfumo radidia
Tom na Jerry

**Tom na Jerry**  ni washindi wa tuzo ya Oscars (Academy Award) kama mfululizo wa vikatuni bora vilivyokuwa vinatayarishwa na kampuni ya Metro-Goldwyn-Mayer. 

Hadithi inayosimuliwa ni mara kwa mara majaribio ya paka Tom kumshika panya Jerry bila kufaulu.

Katuni nyingi za Tom na Jerry zilikuwa zinatengenezwa fupifupi. Tom na Jerry ilitungwa na kuongozwa na William Hanna na Joseph Barbera. Katuni laki moja na kumi na nne za Tom na Jerry zilitaarishwa na studio ya katuni iitwayo MGM iliyopo mjini Hollywood kuanzia mwaka 1940 hadi 1957, ambapo kitngo cha katuni katika MGM kilipofungwa.

## Filamu 
## Marejeo na viungo vya nje 

* Adams, T.R. (1991). *Tom and Jerry: Fifty Years of Cat and Mouse*. Crescent Books. ISBN 0-517-05688-7.
* Barrier, Michael (1999). *Hollywood Cartoons: American Animation in Its Golden Age*. Oxford: Oxford University Press. ISBN 0-19-503759-6.
* Maltin, Leonard (1980, updated 1987). *Of Mice and Magic: A History of American Animated Cartoons*. New York: Penguin Books. ISBN 0-452-25993-2.

* *Tom and Jerry*  at Cartoon Network (US)
* *Tom and Jerry: The Movie* official website
* Gene Deitch on his experiences working on "Tom and Jerry"
* List of Tom and Jerry cartoons

Jamii:Katuni
Jamii:MGM
Wasuni

thumbnail|300px|Nchi za Waislamu wengi na madhehebuKibichi: Wasuni wengi; Nyekundu: Washia wengi
**Wasuni** ni dhehebu kubwa ndani ya dini ya Uislamu. Takriban asilimia 80 - 90 za Waislamu wote duniani hukadiriwa kuwa Wasuni na wengine 10-20 % huhesabiwa kati ya Washia.

Wasuni huitwa kwa Kiarabu **ahl ul-sunna** (Kiarabu: **أهل السنة**; "watu wa mapokeo"). Neno Suni hutokana na neno sunna (kwa Kiarabu : **سنة** ) inayomaanisha mapokeo ya Mtume Muhammad. 

Isipokuwa Uajemi, Iraki, Bahrain, Azerbaijan, Yemen, Omani na Lebanoni kundi hilo ni kubwa katika nchi zote penye Waislamu wengi.

## Historia 
Wasuni hufuata mwelekeo wa Uislamu ulioanzishwa na ukhalifa wa Abu Bakr na kutokubali uongozi wa familia ya Mtume Muhammad kupitia Ali, Hassan na Husain.

## Madhehebu ya Wasuni 
Kati ya Wasuni kuna madhehebu nne zinazotofautiana kiasi kuhusu mafundisho ya sharia au sheria ya kidini ya Kiislamu. Ndio Wahanafi, Wamaliki, Washafii na Wahanbali. Kwa jumla Wasuni hukubaliana ya kwamba madhehebu haya yote manne ni sawa. 

Walimu wengine hasa katika kikundi cha Wawahabi kilichoanzishwa kati ya Wahanbali kimekaza mafundisho yake hadi kuwashtaki wengine kuwa si Waislamu wa kweli.

## Viungo vya Nje 
* , Idara Sirat e Mustaqeem (Hanafi Organization)Pakistan 

Jamii:Uislamu
Mangosuthu Buthelezi

thumb|Mangosuthu Buthelezi (1983)
Inkosi **Mangosuthu ("Gatsha") Ashpenaz Nathan Buthelezi** (27 Agosti 1928 - 9 Septemba 2023) alikuwa kiongozi wa Wazulu nchini Afrika Kusini, na vilevile kiongozi wa chama cha Inkatha Freedom Party (IFP) ambacho kiliundwa mwaka 1975.

## Wasifu 
### Maisha ya awali 
Mangosuthu alizaliwa mnamo 27 Agosti 1928, mjini Mahlabathini, KwaZulu-Natal, na Chief Mathole Buthelezi na binti wa mfalme Magogo kaDinizulu, ambaye ni dada wa mfalme Solomon kaDinuzulu. Alipata elimu yake ya msingi katika shule ya Impumalanga iliyoko Mahashini, Nongoma, tangu mwaka 1933 hadi mwaka 1943, kisha katika chuo kimoja kiitwacho Adams College, kilichopo Amanzimtoti, tangu mwaka 1944 hadi 1947.

Baadaye akaelekea katika Chuo Kikuu cha Fort Hare kuanzia mwaka 1948 hadi 1950, ambapo ndipo alipojiunga na chama cha African National Congress Youth League na kuanza kupata mawasiliano na Robert Mugabe na Robert Sobukwe. Mangosuthu alifukuzwa chuoni baada ya wanafunzi kuleta mgomo. Kisha alikuja kumalizia digrii yake katika Chuo Kikuu cha Natal.

## Tanbihi
## Marejeo 
# William Beinart, "Twentieth Century South Africa", Oxford, 2001, pg. 330

## Viungo vya nje 
* Wasifu wa Buthelezi
* Habari zinazojadili kupigwa chini kwa Buthelezi kuwa Waziri mkuu wa mambo ya ndani
* Chief Mangosuthu Gatsha Buthelezi 
* Asili ya kabila la Buthelezi
* http://www.ifp.org.za/General/biograph.htm 
* http://www.whoswhosa.co.za/Pages/profilefull.aspx?IndID=898 

Jamii:Wanasiasa wa Afrika Kusini
Jamii:Machifu wa Afrika Kusini
Jamii:Waliozaliwa 1928
Jamii:Waliofariki 2023
Klemens wa Aleksandria

thumb|Klemens wa Aleksandria (150-211/216).
**Titus Flavius Clemens** (anayejulikana zaidi kama **Klemens wa Aleksandria**; kwa Kigiriki: Κλήμης Αλεξανδρεύς, Klemes Alexandreus; Athens, 150 hivi; Aleksandria, 215 hivi) alikuwa mwanafalsafa na mwanateolojia wa Ukristo katika mji wa Aleksandria (Misri) mwanzoni mwa karne ya 3. 

Huhesabiwa kati ya walimu muhimu wa Kanisa la kwanza.

Anaheshimiwa na Waorthodoksi wa Mashariki, Waanglikana na wengineo kama mtakatifu.

Sikukuu yake huadhimishwa tarehe 4 Desemba.

## Maisha
Klemens alikuwa mwenyeji wa Ugiriki aliyezaliwa katika familia ya wapagani matajiri mjini Athens. 

Baada ya kupokea imani ya Kikristo, alisafiri akitembelea walimu Wakristo katika nchi mbalimbali kama vile Ugiriki, Italia na Palestina hadi Misri. 

Huko alipewa nafasi ya kufundisha kwenye Chuo cha Kikristo cha Aleksandria akishirikiana na mwanzilishi wake Panteno. 

Jitihada ya Klemens ilikuwa kupatanisha imani ya Kikristo na dhana za falsafa ya Kigiriki. Alifaulu kufafanua Ukristo kwa wasomi wapagani na kuvuta wengi kwenye imani yake mpya. 

Klemens alikuwa ndiye mwalimu wa Origene.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko
*Mababu wa Kanisa

## Tanbihi
## Maandishi
*[Opera Omnia(https://sw.wikipedia.org/wiki/Opera_Omnia) by Migne Patrologia Graeca with analytical indexes and concordances]
*Clement's Protrepticus 
*Clement's Stromateis
*Clement's Paedagogus
*Hypotyposes

## Marejeo ya Kiswahili
* Maurice Soseleje, Kalendari yetu – Maisha ya Watakatifu – Toleo la pili – ed. Benedictine Publications Ndanda Peramiho – Peramiho 1986 – ISBN 9976-63-112-X, uk. 92-93

## Marejeo ya lugha nyingine
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Viungo vya nje
*"Clement of Alexandria" by Francis P. Havey, in the Catholic Encyclopedia, 1908.
*Reinhold Koltz, *Titi Flaui Clementis Alexandrini opera omnia* (E.B. Schwickerti, Lipsiae 1831), Vol. 1, 2, 3, and 4.
*The role and view of Scripture in Clement of Alexandria 

Jamii:Waliozaliwa 150
Jamii:Waliofariki 215
Jamii:Watu wa Ugiriki ya Kale
Jamii:Wanateolojia wa Ugiriki
Jamii:Wanateolojia wa Misri
Jamii:Mababu wa Kanisa
Jamii:Watakatifu wa Ugiriki
Jamii:Watakatifu wa Misri
Double Impact

**Double Impact** ni filamu ya mwaka 1991, iliyoongozwa na Sheldon Lettich na ilichezwa na mwigizaji shupavu na mjasiri Jean Claude Van Damme alicheza kama Alex/Chad Wagner.

## Muhtasari wa filamu 
Alex na Chad Wagner walizaliwa watoto mapacha waliokuja kutengana wakiwa bado wachanga, kutokana na kuawa kwa wazazi wa watoto hao. Baada ya miaka 25 wakaja kukutana tena kwa mara ya kwanza na kuanza kuunda kikosi cha pamoja ili waweze kulipiza kisasi kwa watu waliohusika kuhondosha uhai wa wazazi wao.

## Washiriki 
* Jean Claude Van Damme — Chad Wagner / Alex Wagner
* Geoffrey Lewis — Frank Avery
* Alonna Shaw — Danielle Wilde
* Bolo Yeung — Moon
* Alicia Stevenson — Baby Chad
* Alan Scarfe — Nigel Scarfe
* Philip Chan — Raymond Zhang
* Cory Everson|Corrina Everson — Kara

## Viungo vya nje 
* 

Jamii:Filamu za 1991
Jamii:Filamu za Marekani
Enzo G. Castellari

thumb|right|Enzo G. Castellari
**Enzo G. Castellari** (alizaiwa akiwa na jina la **Enzo Girolami**, mnamo tar. 29 Julai ya mwaka wa 1938) ni mwongozaji wa filamu kutoka nchini Italia. Ni mtoto wa mwongozaji wa filamu Marino Girolami, almaarufu kama Franco Martinelli. Enzo alijijengea jina mwenyewe katika miaka ya 1960 kwa kuongoza filamu kadhaa za western, maarufu kama Spaghetti Westerns, moja kati ya filamu hizo ni kama ifuatavyo: *Go Kill and Come Back*, *Seven Winchesters for a Massacre* na *Go Kill Everybody and Come Back Alone*.

## Ona pia
* Waongozaji na Waigizaji wa filamu Western.

## Viungo vya ne
* Tovuti rasmi ya Enzo G. Castellari 
* [Enzo G.Castellari-biography](http://www.searchmytrash.com/articles/enzogcastellari(12-07).shtml) katika (re)Search my Trash

Jamii:Waongozaji Filamu wa Italia
Jamii:Waongozaji wa Filamu za Western
Jamii:Waliozaliwa 1938
Jamii:Watu walio hai
Sergio Sollima

**Sergio Sollima** (amezaliwa tar. 27 Aprili 1921 mjini Roma) ni mwongozaji na mtunzii wa filamu wa zamani kutoka nchini  Italia.

Sollima alianza kuongoza filamu nyingi sana za mtindo wa  sword na sandal ambazo zilitamba sana katika miaka ya 1960. Pamoja na kuvuma sana kwa mtindo huo wa sword na sanda, baadae ulikuja kufa kabisaa ukawa hauna wapenzi kama ilivyokuwa awali. Kitendo hicho kilipelekea Sollima kuwa miongoni mwa waongozaji wa filamu wa kwanza kukimbilia katika filamu za western ya Italia, maarufu kama Spaghetti Western.

Akiwa huko aliongoza filamu ya The Big Gundown (alicheza nyota Lee van Cleef na Tomas Milian) filamu ilitolewa mnamo mwaka wa 1966 ikiwa imepata mafanikio makubwa kabisa, licha ya ukweli uliopo filamu iliweza kushindana kidogo na filamu zilioongozwa na Sergio Leone The Good, the Bad and the Ugly na vile vile za mwongozaji Sergio Corbucci Django.

Baadae kidogo Sollima akatengeneza filamu zingine mbili za western, Face to Face (nyota alikuwa Milian na Gian Maria Volonté) filamu ilitolewa mnamo mwaka 1967, kisha akatoa  Run, Man, Run! (nyota alikuwa tena Milian) mnamo mwaka wa 1968. Japokuwa Sollima aliongoza filamu tatu za westerns lakini vile vile hakufikia usawa ule wa filamu maarufu kama za waongozaji (Leone na Corbucci), kila mmoja katika hao wamekuwa miongoni mwa waongozaji wa filamu waliopata washabiki wengi wengi kuliko waongozaji wote wa filamu za western.

## Filamu alizoongoza Sollima
* The Big Gundown (1966)
* Face to Face (1967)
* Run, Man, Run! (1968)
* Violent City (1970)
* Revolver (1973)
* Sandokan (1976)

## Ona pia
* Waongozaji na Waigizaji wa Filamu za western.

## Viungo vya nje
* 

Jamii:Waongozaji Filamu wa Italia
Jamii:Waongozaji wa Filamu za Western
Jamii:Waliozaliwa 1921
Jamii:Watu walio hai
Tonino Valerii

**Tonino Valerii** (amezaliwa tar. 20 Mei 1934) ni mwongozaji wa filamu wa Kitaliano, anafahamika zaidi kwa kuongoza filamu za western, maarufu kama Spaghetti Western. Valerii alianza shughuli za filamu akiwa kama mwongozaji msaidizi wa Sergio Leone, alimsaidia kuongoza filamu ya *A Fistful of Dollars*, kabla ya kuhama na kuanza kuongoza filamu zake mwenyewe. Miongoni mwa filamu zake zenye kufahamika zaidi ni kama ifuatavyo: *Day of Anger* (1968) *The Price of Power* (1969), *A Reason to Live*, *a Reason to Die *(1972) na *My Name Is Nobody* (1973), iliyochezwa na Henry Fonda.

## Ona pia
* Waongozaji na Waigizaji wa Filamu za Western.

## Viungo vya nje
* 

Jamii:Waongozaji Filamu wa Italia
Jamii:Waongozaji wa Filamu za Western
Jamii:Waliozaliwa 1934
Jamii:Watu walio hai
Chuo cha Kikristo cha Aleksandria

**Chuo cha Kikristo cha Aleksandria** (au *Shule ya Elimu ya Kikristo ya Aleksandria*) katika karne za kwanza BK kilikuwa kimojawapo kati ya vituo vikuu viwili vya elimu ya Kikristo na kati ya vyuo vya kwanza vilivyofundisha imani ya Kikristo kwa namna ya kitaalamu. Wakati wa Mababu wa Kanisa teolojia na ufafanuzi wa Biblia ya Kikristo vilivyotolewa huko vilitofautiana na Shule ya Antiokia. Majina ya vituo vyote viwili yalitokana na majiji vilipostawi katika Ukristo. 

Wakati wanateolojia wa Antiokia ya Siria (leo nchini Uturuki) walifuata zaidi maneno yenyewe ya Biblia, wale wa Aleksandria (Misri) walipenda zaidi kuifafanua kiroho. Matokeo ya tofauti hizo yalijitokeza katika teolojia kuhusu fumbo la Yesu Kristo yakasababisha mafarakano makubwa ya karne ya 5.

Kadiri ya Jeromu shule ya Aleksandria ilianzishwa na Mwinjili Marko. Baadaye anatajwa Athenagora wa Athene (176), lakini kwa hakika zaidi Panteno 181, aliyeacha uongozi kwa mwanafunzi wake bora, Klementi wa Aleksandria mwaka 190.Huyo alifuatwa na Origene akiwa na umri wa miaka 18 tu, na wataalamu wengine wanaoheshimiwa kama watakatifu katika Kanisa la Kiorthodoksi na Kanisa Katoliki kama Gregori Mtendamiujiza, Heraklas, Dionisi wa Aleksandria na Didimo Kipofu. 

Ilipoanzishwa kusudi lake lilikuwa kuwaelimisha Wapagani waliotafuta habari za imani mpya ya Kikristo kabla ya ubatizo. Chuo cha Aleksandria kikaendelea haraka kuwa kitovu cha elimu ya Kikristo na majadiliano kati ya imani ya Kikristo na falsafa ya Kigiriki iliyostawi sana Aleksandria, mji mkuu wa Misri wakati huo. 

Ni kwamba kabla ya Misri kutwaliwa na Dola la Roma wafalme Watolemayo wa Misri waliwahi kuunda maktaba maarufu ambayo huaminiwa kuwa wakati wake ilikuwa maktaba kubwa zaidi duniani yenye vitabu 700,000. Kwa hakika ilikuwa maktaba kubwa kote Afrika, Ulaya na Asia ya Magharibi. Hii ilikuwa na thamani kubwa kupita kiasi wakati ambako vitabu viliandikwa na kunakiliwa kwa mkono tu, na hivyo kuwa haba. Aleksandria ilikuwa kitovu cha elimu na uchunguzi wa kitaalamu duniani.

Chuo kikastawi mwanzoni katika vipindi ambako Wakristo hawakuteswa katika Misri, kikaona matatizo mazito wakati wa madhulumu. 

Tangu mwaka 311 uhuru wa dini ulitangazwa na Kaisari Konstantino Mkuu katika Dola la Roma na mateso ya Wakristo yalikwisha. 

Chuo cha Aleksandria kikaendelea kutembelewa na wataalamu Wakristo kutoka pande zote za nchi za kandokando ya Mediteranea, kwa mfano Basili na Jeromu. 

Kilibomolewa katika fujo zilizofuata Mtaguso wa kwanza wa Konstantinopoli (381).

## Tazama pia
* Shule ya Aleksandria
* Mababu wa Kanisa

## Tanbihi
Jamii:Mababu wa Kanisa

Jamii:Aleksandria
Sinagogi

[thumb|225px|right|Ukumbi wa sinagogi [Kisiwa|kisiwani Rhodos, Ugiriki.]]
[thumb|225px|right|Sinagogi ya Kale mjini [Praha]]
**Sinagogi** (au **sunagogi**) ni nyumba ya dini na ya jamii ya Wayahudi inayotumika hasa kusali. 

## Etimolojia 
Jina linatokana na neno la Kigiriki συναγωγή *syunagoge*, likimaanisha "mkutano"; ni tafsiri ya neno la Kiebrania בית כנסת *beit knesset*, yaani "nyumba ya mkutano". 

Wayahudi hutumia pia neno la Kiyiddish "shul" (=shule) kutajia sinagogi.

## Muundo 
Chumba kikuu ni ukumbi wa sala lakini mara nyingi kipo pamoja na vyumba vya pembeni kama vile madarasa, ofisi na vinginevyo.

Ukumbi wa sala huwa na sehemu zifuatazo:
* sanduku la Torati ni kabati au sanduku ambako hati za kuviringisha zenye mwandiko wa Biblia ya Kiebrania hutunzwa;
* taa inayoendelea kuwaka muda wote;
* meza ya msomaji ambako hati za torati hufunguliwa na kusomwa;
* mimbari ya mafundisho;
* kinara cha menorah chenye mishumaa 7 au 9.
 
## Historia 
Katika Israeli ya Kale (kabla ya maangamizi ya Yerusalemu mwaka 587 KK) inaonekana hakukuwa na sinagogi: walau halitajwi kabisa katika Agano la Kale. 

Hakuna uhakika kamili lakini inaonekana ya kwamba masinagogi yalianzishwa baada ya hekalu ya Yerusalemu kubomolewa pamoja na kuanza uhamisho wa Wayahudi kwenda nchi mbalimbali.

Baada ya hekalu hilo kujengwa upya, masinagogi yaliendelea kutumiwa na Wayahudi kama nyumba ya kuabudia pia, ila si ya kutolea sadaka za altareni.

Tofauti ni kwamba masinagogi yalikuwa mengi katika Israeli na mahali pote walipoishi Wayahudi nje ya nchi hiyo, lakini kulikuwa na hekalu moja tu duniani, lile la Yerusalemu ambalo kila Myahudi, hata kama alikuwa mbali na mji huo, alipaswa kwenda kuabudu kule wakati wa sikukuu za mwaka.

Tangu kuharibiwa kwa Hekalu la Pili mwaka 70 Wayahudi wana masinagogi tu kufanyia ibada.

Jamii:Uyahudi
Jamii:Majengo ya kidini
Medici

thumb|200px|Nembo ya familia katika Jumba la Medici mjini Firenze 
thumb|250px|Cosimo dei Medici (1389-1464)) mtawala wa Firenze 
**Medici** ni jina la familia ya Firenze katika Italia ya Kati iliyokuwa muhimu upande wa siasa, uchumi na utamaduni, hasa wakati wa karne ya 15 na 16 BK. 

Mapapa watatu wa Kanisa Katoliki walikuwa wa ukoo huo, pamoja na watawala mbalimbali za mji wa Firenze; watoto wao walioa au kuolewa katika familia za wafalme wa Ulaya. 

Walijenga utajiri katika biashara ya kitambaa wakaendelea kuunda benki kadhaa zilizokuwa aina mpoya ya biashara wakati ule. Uwezo wao wa kiuchumi waliutumia baadaye kisiasa.

Watawala na Mapapa wa ukoo wa Medici waliajiri wasanii wengi na kugharimia pia wataalamu, hivyo wakajenga kipindi cha utamaduni wa juu cha Italia kilichong'aa kote Ulaya.
 
## Akina Medici mashuhuri 
* Salvestro de' Medici (1331 – 1388) alikuwa wa kwanza wa familia aliyetawala Firenze hadi 1382
* Giovanni di Bicci de' Medici (1360 – 1429) aliongeza utajiri wa nyumba hadi kuwa familia tajiri ya Ulaya
* Cosimo Mzee (1389 – 1464) alianzisha mfululizo wa watawala wa Medici wa Firenze
* Lorenzo de' Medici (1449 – 1492) mtawala wa Firenze aliyetumia pesa nyingi kwa sanaa 
* Giovanni de' Medici (1475 – 1523) alipata kuwa Papa Leo X
* Giulio de' Medici (1478 – 1534) alipata kuwa Papa Klementi VII
* Cosimo I de' Medici (1519 – 1574) aliendelea kuwa mtemi wa Toscana
* Catherine de' Medici (1519 – 1589), malkia wa Ufaransa
* Alessandro Ottaviano de' Medici (1535 – 1605) alijulikana kama Papa Leo XI
* Marie de' Medici (1575 – 1642) alikuwa malkia wa Ufaransa
* Anna Maria Luisa de' Medici (1667 – 1743) alikuwa mtemi wa Toscana na mwisho wa familia ya Medici aliyeaga dunia bila watoto.

## Viungo vya Nje 
* Outline of the history of the Medici family
* Genealogical manuscript on the house of the Medici
*  Genealogical tree of the house of the Medici
* Galileo and the Medici Family at PBS
* Adrian Fletcher’s Paradoxplace – 3 pages of Medici portraits and history 
* Medici Archive Project

Jamii:Majina ya ukoo
Jamii:Wanasiasa wa Italia
Gaoth Dobhair

thumb|Gaoth Dobhair.
**Gaoth Dobhair** (kwa Kiingereza: *Gweedore*) ni parokia ya County Donegal, Ireland.

Jamii:Ireland
Orodha ya albamu za Sean Kingston

Hii ni orodha ya  **albamu na nyimbo maarufu** za **Sean Kingston**.

## Albamu alizotoa
## Nyimbo maarufu
### Nyimbo maarufu alizoimba peke yake
## Nyimbo alizoshiriki
## Marejeo
*
Solomon kaDinuzulu

**Solomon kaDinuzulu** (1891 &ndash; 1933) alikuwa mfalme wa taifa la Wazulu kuanzia mwaka 1913 hadi kifo chake kilipowadia mnamo tarehe 4 Machi ya mwaka wa 1933 mjini Kambi. Solomo alizaliwa katika kisiwa cha St. Helena wakati huo baba yake alikuwa hapo kiuhamishoni.

Kuunganika kwake na ANC akawa ndio mwanzilishi halisi wa chama cha Inkatha (au Inkatha kaZulu kama ilivyokuwa inajulikana) mnamo mwaka wa 1920. Chama kilianzishwa kuwa kama kinapinga sera zilizopo dhidi ya waziri mkuu wa wakati huo, bwana Jan Smuts, na sera zake za kutaka kutoa msaada katika taifa lao mnamo mwaka 1920.

Moja kati ya dada wa Solomoni alikuwa binti wa mfalme aliyekuwa anafahamika kwa jina la Constance Magogo, ambaye alikuja kuwa maarufu sana kwa kuimba nyimbo za asili ya Kizulu, vile vile kuwa mama wa mwanaharakati na kiongozi wa chama cha Kizulu (Inkatha Freedom Party-IFP) bwana Mangosuthu Buthelezi.

Solomoni alifuatiwa na mtoto wake wa kiume aitwaye Cyprian Bhekuzulu kaSolomon.
Karl von Frisch

left|80px
alt=Karl von Frisch|thumb|Karl von Frisch
**Karl von Frisch** (20 Novemba 1886 &ndash; 12 Juni 1982) alikuwa mwanazuolojia kutoka nchi ya Austria lakini hasa alifanya kazi nchini Ujerumani. Hasa alichunguza tabia za samaki na za nyuki. Mwaka wa 1973, pamoja na Konrad Lorenz na Nikolaas Tinbergen alikuwa mshindi wa **Tuzo ya Nobel ya Tiba**.

Jamii:Waliozaliwa 1886
Jamii:Waliofariki 1982
Jamii:Wanasayansi wa Austria
Jamii:Wanasayansi wa Ujerumani
Jamii:Tuzo ya Nobel ya Tiba
Konrad Lorenz

thumb|right|Konrad Lorenz.
left|80px
**Konrad Lorenz** (7 Novemba 1903 – 27 Februari 1989) alikuwa mwanazuolojia kutoka nchi ya Austria. Hasa alichunguza tabia za wanyama mbalimbali. 

Mwaka wa 1973, pamoja na Karl von Frisch na Nikolaas Tinbergen alikuwa mshindi wa **Tuzo ya Nobel ya Tiba**.

Jamii:Waliozaliwa 1903
Jamii:Waliofariki 1989
Jamii:Wanabiolojia wa Austria
Jamii:Tuzo ya Nobel ya Tiba
Sean Kingston

**Kisean Anderson** (amezaliwa tar. 3 Februari 1990 mjini Miami, Florida, Marekani) anafahamika zaidi kwa jina lake la kisanii kama Sean Kingston, ni rapa na mwimbaji wa raggae wa Kijamaika-Marekani. Japokuwa, Sean alizaliwa Marekani, lakini makuzi yake yote yalikuwa mjini Kingston, Jamaika, aliondoka Marekani akiwa na umri wa miaka sita. Jina hilo analo tumia la "Sean Kingston" amemaanisha kuwa kama anatoa heshima kwa Kingston, Jamaika. Sean vile vle ana urafiki mkubwa na baadhi ya waimba Reggae maarufu nchini Jamaika (Buju Banton) ambaye pia ndiye aliyemshauri Sean kujiusisha na maswala ya muziki.

## Albamu alizotoa 
* Makala kuu ya albamu za Sean Kingston

### Nyimbo maarufu 
* 2007: "Beautiful Girls"
* 2007: "Me Love"
* 2007: "Take You There"
* 2007: "There's Nothin'" (featuring Paula DeAnda)
* 2007: "Gotta Move Faster"

### Nyimbo alizoshiriki 
* 2007: "Love Like This" (Natasha Bedingfield  akishrikiana na Sean Kingston)
* 2007: "Big Girls Don't Cry (nyimbo ya Fergie)|Big Girls Don't Cry (Remix)" (Fergie (mwimbaji) |Fergie akishrikiana na Sean Kingston)
* 2007: "What Is It" (Baby Bash akishrikiana na Sean Kingston)

### Nyimbo alizokuwa mgeni mwalikwa 
* 2007 "Love Like This (nyimbo ya Natasha Bedingfield ) Love Like This" (Natasha Bedingfield akishrikiana na Sean Kingston)
* 2007 "Big Girls Don't Cry (nyimbo ya Fergie) Big Girls Don't Cry (Remix)" (Fergie (mwimbaji  |Fergie akishrikiana na Sean Kingston)
* 2007 "Too Young" (Lil Fizz akishrikiana na Sean Kingston)
* 2007 "Shorty Got Back" (Eric akishrikiana na Francisco na Sean Kingston)
* 2007 "Doin' Dat" (Clyde Carson akishrikiana na Sean Kingston)
* 2007 "Like This (nyimbo ya MIMS ) Like This (remix)" (MIMS akishrikiana na She Dirty, Sean Kingston, Red Cafe, na N.O.R.E.)
* 2007 "Real D-Boy" (Triple C akishrikiana na Sean Kingston)
* 2007 "Welcome two My Hood" (Ya Boy akishrikiana na Sean Kingston)
* 2007 "Dollar Bill (Remix)" (Red Cafe akishrikiana na Jermaine Dupri, Juelz Santana, Sean Kingston na Busta Rhymes)
* 2007 "Smile" (Lil Wayne akishrikiana na Sean Kingston)
* 2008 "Gangster" (Bun B akishrikiana na Sean Kingston) (imeshatangazwa kuwa nyimbo hiyo kuwa  itatolewa pamoja na  albamu ya  *2 Trill*)

## Tuzo/Uteuzi 
* Tuzo ya MOBO
** 2007:  Mwimbaji bora wa Reggae
* Tuzo ya Teen Choice
** 2007: Choice R&B nyimbo "Beautiful Girls"
** 2007: Choice Summer nyimbo "Beautiful Girls" (imeteuliwa kuwa nyimbo bora)

## Marejeo 
# https://archive.today/20120526065815/www.billboard.com/bbcom/bio/index.jsp?pid=852865
# https://archive.today/20120910231430/www.nypost.com/seven/08122007/business/no_rap_turf_war_here_business_.htm

## Viungo vya nje 
* Tovuti rasmi ya Sean Kingston
* Tovuti rasmi ya Sean Kingston katika UK 
* Sean Kingston's Koch Records page 
* 
* Officiella  SonyBMG sidan på Svenska 
* DJBooth.net Interview 
* Exclusive Music Interview

Jamii:Wanamuziki wa Jamaika
Jamii:Wanamuziki wa Marekani
Jamii:Waliozaliwa 1990
Jamii:Watu walio hai
Christian de Duve

left|80px
**Christian de Duve** (amezaliwa 2 Oktoba 1917) alikuwa mwanabiolojia kutoka nchi ya Ubelgiji. Hasa alichunguza sehemu za chembe hai. Mwaka wa 1974, pamoja na Albert Claude na George Palade alikuwa mshindi wa **Tuzo ya Nobel ya Tiba**.

Jamii:Waliozaliwa 1917
Jamii:Wanasayansi wa Ubelgiji
Jamii:Tuzo ya Nobel ya Tiba
George Palade

left|80px
**George Emil Palade** (amezaliwa 19 Novemba 1912) alikuwa mwanabiolojia kutoka nchi ya Romania. Baadaye alihamia Marekani. Hasa alichunguza vipengele mbalimbali vya chembe hai. Mwaka wa 1974, pamoja na Albert Claude na Christian de Duve alikuwa mshindi wa **Tuzo ya Nobel ya Tiba**.

Palade alifanya kazi muhimu sana katika kuelewa muundo na kazi ya seli. Alikuwa miongoni mwa waanzilishi wa uwanja wa biolojia ya seli.
Mchango wake mkubwa ulikuwa kufanya utafiti wa kina juu ya muundo wa seli na jinsi sehemu mbalimbali za seli zinavyofanya kazi kwa ushirikiano.George Palade aligundua ribosome, miundo ndogo ndani ya seli inayohusika na utengenezaji wa protini. Pia aligundua endoplasmic reticulum, mfumo wa utando ndani ya seli unaohusika na usafirishaji wa protini na mchakato mwingine muhimu.

Jamii:Waliozaliwa 1912
Jamii:Wanasayansi wa Romania
Jamii:Wanasayansi wa Marekani
Jamii:Tuzo ya Nobel ya Tiba
Jamii:Waliofariki 1990
David Baltimore

thumb|right|David Baltimore
left|80px
**David Baltimore** (7 Machi 1938 - 6 Septemba2025) alikuwa daktari kutoka nchi ya Marekani. Hasa alichunguza uhusiano kati ya virusi na jeni. Mwaka wa 1975, pamoja na Howard Temin na Renato Dulbecco alikuwa mshindi wa **Tuzo ya Nobel ya Tiba**.

Jamii:Waliozaliwa 1938
Jamii:waliofariki 2025
Jamii:Wanasayansi wa Marekani
Jamii:Tuzo ya Nobel ya Tiba
Howard Temin

left|80px

**Howard Martin Temin** (10 Desemba 1934 – 9 Februari 
1994) alikuwa daktari kutoka nchi ya Marekani. Hasa alichunguza 
virusi vinavyosababisha kansa. Mwaka wa 1975, pamoja na 
David Baltimore na Renato Dulbecco alikuwa mshindi wa **Tuzo 
ya Nobel ya Tiba**.

Jamii:Waliozaliwa 1934
Jamii:Waliofariki 1994
Jamii:Wanasayansi wa Marekani
Jamii:Tuzo ya Nobel ya Tiba
Renato Dulbecco

left|80px

**Renato Dulbecco** (amezaliwa 22 Februari 1914) alikuwa daktari kutoka nchi ya Italia. Hasa alichunguza virusi vinavyoathiri wanyama. Mwaka wa 1975, pamoja na David Baltimore na Howard Temin alikuwa mshindi wa **Tuzo ya Nobel ya Tiba**.

Dulbecco alikuwa maarufu kwa kazi yake katika utafiti wa virusi na seli. Alianza kufanya kazi na virusi vya polio, na kwa kushirikiana na wanasayansi wenzake, aligundua njia mpya za utafiti wa virusi kwa kutumia seli za binadamu na kuelewa zaidi jinsi virusi vinavyosababisha magonjwa.

Mnamo 1975, Renato Dulbecco alishinda Tuzo ya Nobel ya Tiba pamoja na David Baltimore na Howard Temin kwa kazi yake katika utafiti wa virusi. Wao waligundua enzyme inayojulikana kama reverse transcriptase, ambayo inaruhusu virusi vya RNA kuwa DNA ndani ya seli. Hii ilikuwa hatua muhimu katika kuelewa jinsi virusi vya RNA vinavyoingiliana na seli za mwenyeji.

Baadaye, Dulbecco alihudumu kama profesa na mtafiti katika taasisi mbalimbali, ikiwa ni pamoja na Taasisi ya Teknolojia ya California (Caltech) na Chuo Kikuu cha California, San Diego. Kwa mchango wake mkubwa katika utafiti wa virusi, Renato Dulbecco amebaki kuwa mojawapo ya figo muhimu katika historia ya biolojia ya molekuli na tiba.

Jamii:Waliozaliwa 1914
Jamii:Wanasayansi wa Italia
Jamii:Tuzo ya Nobel ya Tiba
Baruch Blumberg

**Baruch Samuel Blumberg** (amezaliwa 28 Julai 1925) alikuwa daktari kutoka nchi ya Marekani. Hasa alichunguza damu ya watu. Mwaka wa 1976, pamoja na Carleton Gajdusek alikuwa mshindi wa **Tuzo ya Nobel ya Tiba**.
Carleton Gajdusek

left|80px

**Carleton Gajdusek** (amezaliwa 9 Septemba 1923) alikuwa daktari kutoka nchi ya Marekani. Baadhi ya utafiti mwingine hasa alichunguza maradhi za neva. Mwaka wa 1976, pamoja na Baruch Blumberg alikuwa mshindi wa **Tuzo ya Nobel ya Tiba**.

Mwaka wa 1966, Carleton Gajdusek alipatikana na hatia ya udhahilishaji wa watoto na akafungwa miezi 12 gerezani kabla ya kuhama kuenda Ulaya, alipokufa miaka kumi baadaye.

Maandishi yake yamehifadhiwa katika Maktaba ya Udaktari ya Taifa ya Marekani, mji wa Bethseda, Maryland.

## Wasifu
### Maisha ya awali
Baba yake Gajdusek, Karol Gajdusek, alitoka Smrdáky, Ufalme wa Hungaria ambayo sasa inapatikana Slovakia. Karol alikuwa Mslovakia na alifanya kazi ya uchinjaji. Wazazi wa mama yake, waliokuwa Wahungaria na Wakalvini, walihama kutoka Debrecen, Hungaria. Gajdusek alizaliwa Yonkers, New York, na akahitimu kutoka Chuo Kikuu cha Rochester mwaka wa 1943 aliposoma fizikia, biolojia, kemia na hisabati.

Jamii:Waliozaliwa 1923
Jamii:Wanasayansi wa Marekani
Jamii:Tuzo ya Nobel ya Tiba
Andrew Schally

thumb|right|Andrew Schally
left|80px

**Andrew Schally** (amezaliwa 30 Novemba 1926) alikuwa daktari kutoka nchi ya Marekani. Alizaliwa nchini Polandi ambako kutoka kwake alikimbia pamoja na wazazi wake mwaka wa 1939. Hasa alichunguza homoni zinazotokea katika ubongo. Mwaka wa 1977, pamoja na Roger Guillemin na Rosalyn Yalow alikuwa mshindi wa **Tuzo ya Nobel ya Tiba**.

Jamii:Waliozaliwa 1926
Jamii:Wanasayansi wa Marekani
Jamii:Tuzo ya Nobel ya Tiba
Nikolaas Tinbergen

left|80px

**Nikolaas Tinbergen** (15 Aprili 1907 – 21 Desemba 1988) alikuwa mwanazuolojia kutoka nchi ya Uholanzi lakini alikata uraia wa Uingereza mwaka wa 1955. Hasa alichunguza tabia za wanyama mbalimbali. Mwaka wa 1973, pamoja na Karl von Frisch na Konrad Lorenz alikuwa mshindi wa **Tuzo ya Nobel ya Tiba**.

Jamii:Waliozaliwa 1907
Jamii:Waliofariki 1988
Jamii:Wanasayansi wa Uholanzi
Jamii:Wanasayansi wa Uingereza
Jamii:Tuzo ya Nobel ya Tiba
Albert Claude

left|80px
**Albert Claude** (24 Agosti 1898 &ndash; 22 Mei 1983) alikuwa daktari kutoka nchi ya Ubelgiji, na pia alikuwa na uraia wa Marekani tangu 1941. Hasa alichunguza vipengele mbalimbali vya chembe hai. Mwaka wa 1974, pamoja na George Palade na Christian de Duve alikuwa mshindi wa **Tuzo ya Nobel ya Tiba**.

Jamii:Waliozaliwa 1898
Jamii:Waliofariki 1983
Jamii:Wanasayansi wa Ubelgiji
Jamii:Wanasayansi wa Marekani
Jamii:Tuzo ya Nobel ya Tiba
Roger Guillemin

left|80px

**Roger Charles Louis Guillemin** (amezaliwa 11 Januari 1924) alikuwa mwanafiziolojia kutoka nchi ya Ufaransa. Baadaye alihamia Marekani ambako alipata uraia 1963. Hasa alichunguza homoni mbalimbali. Mwaka wa 1977, pamoja na Andrew Schally na Rosalyn Yalow alikuwa mshindi wa **Tuzo ya Nobel ya Tiba**.

Jamii:Waliozaliwa 1924
Jamii:Wanasayansi wa Ufaransa
Jamii:Wanasayansi wa Marekani
Jamii:Tuzo ya Nobel ya Tiba
Rosalyn Yalow

**Rosalyn Sussman Yalow** (19 Julai 1921 - 30 Mei 2011) alikuwa daktari kutoka nchi ya Marekani. Hasa anajulikana kwa kubuni njia ya kuchunguza dutu ndogo kama homoni kwa kutumia mionzi. 

Mwaka wa 1977, pamoja na Roger Guillemin na Andrew Schally alikuwa mshindi wa **Tuzo ya Nobel ya Tiba**.

Jamii:Waliofariki 2011
Daniel Nathans

left|80px

**Daniel Nathans** (30 Oktoba 1928 – 16 Novemba 1999) alikuwa mwanabiolojia kutoka nchi ya Marekani. Hasa anajulikana kwa kuchunguza mfumo wa kijenetiki wa virusi mbalimbali. Mwaka wa 1978, pamoja na Werner Arber na Hamilton Smith alikuwa mshindi wa **Tuzo ya Nobel ya Tiba**.

Jamii:Waliozaliwa 1928
Jamii:Waliofariki 1999
Jamii:Wanasayansi wa Marekani
Jamii:Tuzo ya Nobel ya Tiba
Inkatha Freedom Party

**Inkatha Freedom Party** (IFP) ni chama kisiasa kutoka nchini Afrika Kusini. Kwa mwaka wa 2007, chama kinaongozwa na Mangosuthu Buthelezi.

Jamii:Vyama vya Kisiasa Afrika Kusini
Jamii:Siasa
Hamilton Smith

left|80px

**Hamilton Othanel Smith** (amezaliwa 23 Agosti 1931) alikuwa mwanabiolojia kutoka nchi ya Marekani. Hasa anajulikana kwa kugundua vimeng'enya vinavyowezesha usimbuaji wa DNA. Mwaka wa 1978, pamoja na Werner Arber na Daniel Nathans alikuwa mshindi wa **Tuzo ya Nobel ya Tiba**.

Jamii:Waliozaliwa 1931
Jamii:Wanasayansi wa Marekani
Jamii:Tuzo ya Nobel ya Tiba
The Magnificent Seven

**The Magnificent Seven** ni filamu ya mwaka 1960. Ni moja kati ya filamu za western iliyoongozwa na mwongozaji wa filamu bwana John Sturges. Filamu inazungumzia kundi la watu wanaoenda kukodi wataalamu wa kupambana kwa kutumia silaha kwa lengo la kuwalinda wana kijiji wa Kimexiko dhidi ya maharamia. 

Filamu ilitokana na filamu ya awali ya Kijapan chini ya uongozi wake Akira Kurosawa, aliongoza filamu hiyo mnamo mwaka wa 1954, na ilikwenda kwa jina la Seven Samurai. Baadae watu wa Marekani wakafuata mwongozo ule ule wa Kijapani na kubadlisha baadhi ya vielezo vya Kijapani na kuweka vielezo vya Kiwestern ya Amerika.
## Muhtasari wa filamu 
Wanakijiji wa Kimexiko wanajikuta wakivamiwa na majambazi wa kiharamia wanaoongozwa na Calvera (Eli Wallach). Yeye na watu wake wanaingia kijijini na kuleta fujo kubwa, kisha Calvera anaondoka huku akiapa kwamba atarudi siku yoyote bila taarifa.

Kwa hofu ya kurejea kwao, wakuu wa kijiji wanaelekea mpakani mwa mji kununua silaha ili waweze kujilinda. Hata hivyo, wanagundua kuwa wanahitaji msaada wa mtu mwenye uzoefu wa mapigano. Wanamkuta Chris Adams (Yul Brynner), mtaalamu wa silaha, na kumuomba awaongoze.

Chris anawaambia kuwa silaha pekee hazitoshi, kwa sababu wao ni wakulima na si wapiganaji. Ingawa wanamsihi awasaidie, anawajibu kuwa mtu mmoja hawezi kutekeleza mpango huo peke yake.

Licha ya maneno yake, wanakijiji wanaendelea kumtumainia. Hatimaye, Chris anakubali na kuanza kutafuta washirika wa kuungana naye. Anakiri kuwa fedha ndizo msingi wa kuanza kazi hiyo.

Mtu wa kwanza anayemwendea ni Chico (Horst Buchholz), kijana kichwa ngumu asiye na uzoefu mkubwa lakini mwenye ari. Awali anakataa ombi hilo.
Anayefuata ni Harry Luck (Brad Dexter), rafiki wa zamani wa Chris, anayekubali kwa kuwa anaamini Chris huwa haendi kwenye kazi bila sababu nzuri ya kifedha.
Wa tatu ni Vin (Steve McQueen), anayekubali kwa sababu shughuli zake za kamari zimemfikia ukingoni.

Wengine wanaojiunga ni Bernardo O'Reilly (Charles Bronson), Britt (James Coburn), na Lee (Robert Vaughn), ambaye anatafuta mahali pa kujificha akisubiri hali itulie. Baadaye, Chico pia anarudi na kujiunga na kundi, licha ya awali kukataa.

## Washiriki 
*Yul Brynner kama Chris Adams
*Steve McQueen kama Vin
*Charles Bronson kama Bernardo O'Reilly
*James Coburn kama Britt
*Horst Buchholz kama Chico
*Brad Dexter kama Harry Luck
*Robert Vaughn kama Lee
*Eli Wallach kama Calvera
*Rosenda Monteros kama Petra
*Whit Bissell kama Undertaker
*Vladimir Sokoloff (actor)|Vladimir Sokoloff kama "Old Man"
*Jorge Martínez de Hoyos kama Hilario
*Rico Alaniz kama Sotero
*Natividad Vacío kama Miguel

## Viungo vya nje 
* 
* 
* 
* *[The Magnificent Seven](http://www.mrqe.com/lookup?^Magnificent+Seven,+The+(1960))* katika Movie Review Query Engine
Steve McQueen

**Steve McQueen** (alizaliwa tar. 24 Machi 1930 – 7 Novemba 1980) alikuwa mteule wa tuzo ya Academy kama mwigizaji bora wa filamu wa Kiamerica. Steve walikuwa wakimwita jina la utani kama "The King of Cool" - mfalme wa upole. Steve amecheza filamu nyingi maarufu, ikiwemo ile ya Girl on the Run, Somebody Up There Likes Me, Never Love a Stranger, The Magnificent Seven nk.

## Filamu alizoigiza Steve McQueen 
* *Girl on the Run* (1953)
* *Somebody Up There Likes Me (film)|Somebody Up There Likes Me* (1956)
* *Never Love a Stranger* (1958)
* *The Blob* (1958)
* *The Great St. Louis Bank Robbery* (1959)
* *Never So Few* (1959)
* *The Magnificent Seven* (1960)
* *The Honeymoon Machine* (1961)
* *Hell Is for Heroes (film)|Hell Is for Heroes* (1962)
* *The War Lover* (1962)
* *The Great Escape* (1963)
* *Soldier in the Rain* (1963)
* *Love with the Proper Stranger* (1963)
* *Baby the Rain Must Fall* (1965)
* *The Cincinnati Kid* (1965)
* *Nevada Smith* (1966)
* *The Sand Pebbles (film)|The Sand Pebbles* (1966) – ACADEMY AWARD NOMINATION for Best Actor in a Leading Role
* *Think Twentieth* (1967) (short subject)
* ''Bullitt: Steve McQueen's Commitment to Reality* (1968) (short subject)
* *The Thomas Crown Affair (1968 film)|The Thomas Crown Affair* (1968)
* *Bullitt* (1968)
* *The Reivers (film)|The Reivers* (1969)
* *Le Mans (film)|Le Mans* (1971)
* *On Any Sunday* (1971) (documentary)
* *Junior Bonner* (1972)
* *The Getaway (1972 film)|The Getaway* (1972)
* *The Life and Legend of Bruce Lee* (1973) (documentary)
* *Papillon (film)|Papillon* (1973)
* *The Towering Inferno (film)|The Towering Inferno* (1974)
* *Dixie Dynamite* (1976) (Cameo)
* *Bruce Lee, the Legend* (1977) (documentary)
* *An Enemy of the People* (1978) (also executive producer)
* *Tom Horn* (1980) (also executive producer)
* *The Hunter (film)|The Hunter'' (1980)

## Viungo vya nje 
* 
* Steve McQueen Online   The Online Resource for Steve McQueen Fans
* Barclay, Ali. Steve McQueen - Career Profile - at the BBC
* Steve McQueen at American Movie Classics
* 
* Steve McQueen on Tough Guys webcomic   (Webtertainment.tv)

Jamii:Waigizaji filamu wa Marekani
Jamii:Waigizaji wa filamu za Western
Jamii:Waliozaliwa 1930
Jamii:Waliofariki 1980
Shatt al Arab

right|thumb|250px|Shat al Arab karibu na Basra
right|thumb|250px|Ramani ya Shat al Arab karibu na Basra
**Shat al Arab** (Kiarabu: شط العرب * shatt al arab* "Mto Arabu") au kwa jina la Kiajemi **Arvand Rud** (اروندرود *arvand rud* "Mto Arvand") ni mto unaounganisha mito ya Hidekeli na Frati kabla ya kuishia katika Ghuba ya Uajemi. 

Unaanza mahali nchini Irak ambako mito ya Hidekeli na Frati inaungana ukiendelea kwa kilomita 200 hadi baharini. Sehemu ya mwisho mto ni mpaka kati ya Irak na Uajemi.

Miji mikubwa kando la mto ni Basra upande wa Irak halafu Khorramshahr na Abadan upande wa Uajemi.

Jamii:Mito ya Iraq
Jamii:Mito ya Uajemi
Jamii:Ghuba ya Uajemi